Na temelju članka 29. Statuta Grada Cresa (Službene novine Primorsko- goranske županije«, broj 29/09), Gradsko vijeće Grada Cresa na sjednici održanoj \_\_\_\_\_\_\_\_ 2015. godine donijelo je

**ODLUKU**

**o izradi Strategije razvoja Grada Cresa za razdoblje od 2015. do 2020. godine**

**Članak 1.**

Gradsko vijeće Grada Cresa daje suglasnost za izradu temeljnog planskog dokumenta Strategija razvoja Grada Cresa za razdoblje od 2015. do 2020. godine.

**Članak 2**.

Strategijom razvoja Grada Cresa za razdoblje od 2015. do 2020. godine (dalje u tekstu: Strategija) utvrdit će se razvojni ciljevi usmjereni prema društveno-gospodarskom razvoju Grada Cresa te identificirati ključni razvojni projekti Grada.

.

**Članak 3.**

Ovlašćuje se Gradonačelnik Grada Cresa za osnivanje i imenovanje članova savjetodavnih i/ili radnih tijela zaduženih za pripremu i za izradu dokumenata u skladu s ovom Odlukom.

**Članak 4.**

Za provedbu ove Odluke zadužuje se Upravni odjel za proračun i financije, stambeni komunalne poslove i prostorno planiranje, Odsjek za poduzetništvo, gospodarstvo i europske integracije.

**Članak 7.**

Sredstva za izradu Strategije osigurat će se u Proračunu Grada Cresa za 2015. godinu.

**Članak 8.**

Ova Odluka stupa na snagu 8 dana od dana objave u Službenim novinama primorsko-goranske županije.

Klasa:

Ur. broj: 2213/02-01-15-\_\_

Cres, \_\_ \_\_\_\_\_\_\_\_\_\_ 2015.

GRAD CRES

GRADSKO VIJEĆE

Predsjednik

Marčelo Damijanjević, v.r

**OBRAZLOŽENJE UZ ODLUKU**

Usvajanjem Zakona o regionalnom razvoju Republike Hrvatske (NN 153/2009) i Strategije regionalnog razvoja Republike Hrvatske 2011.-2013. (svibanj 2010.) te pravilnika o obveznom sadržaju, metodologiji izrade i načinu vrednovanja županijskih razvojnih strategija (NN 53/2010) pokrenut je sustavan proces strateškog planiranja razvoja na razini županija u Republici Hrvatskoj.

Istovremeno, modernizacijom sustava proračunskog planiranja sukladno Zakonu o proračunu (NN 87/08 i 136/12) uvedeno je obvezatno strateško planiranje u proces pripreme proračuna na svim razinama vlasti u Hrvatskoj. Ti procesi su u potpunosti usklađeni sa zahtjevima i potrebama Republike Hrvatske kao punopravnog člana u Europske unije.

Na lokalnoj razini kvalitetna strategija razvoja, usklađena s nadređenim strategijama i novom razvojnom strategijom europske unije (EU Agenda 2020), doprinosi mogućem uključivanju lokalnih projekata u programe financiranja na nacionalnoj i EU razini. Dakle, osim što kvalitetna strategija razvoja omogućuje Gradu planiranje, provedbu, kontrolu i evaluaciju gospodarskog razvoja, a potencijalnim investitorima daje uvid u strategiju zajednice u koju žele ulagati, ona je za donatore (prvenstveno EU i nacionalne fondove) osnovni dokument na temelju kojeg odlučuju o dodjeli bespovratnih sredstava. Donošenje odluke o izradi Strategije na Gradskom vijeću preduvjet je za prijavu na natječaj za provedbu podmjere 7.1. „Sastavljanje i ažuriranje planova za razvoj jedinica lokalne samouprave“ Programa ruralnog razvoja RH za razdoblje 2014.-2020. godine u sklopu kojeg je predviđeno financiranje Strategije u 100% iznosu.

Tijekom izrade, dokument će se usklađivati sa strateškim razvojnim dokumentima na županijskoj i nacionalnoj razini, te s osnovnim načelima razvoja EU s obzirom da uspjeh razvojnih nastojanja nižih razina ovisi o visokom stupnju adekvatnih okvirnih uvjeta, koji moraju biti oblikovani na nacionalnoj razini. U izradi Strategije primjenjivat će se metodološki pristup «bottom up». Izrada Strategije se tako osim navedenih faza sastoji i od aktivne participacije svih zainteresiranih strana. Stoga će sam proces uključivati formiranje radnog tima unutar pružatelja usluge te predstavnika Grada, organizaciju radionica i sastanaka svih interesnih skupina uključenih u izradu, uz naglasak na njihovu suradnju i uključenost. Interesne skupine obuhvaćaju širi krug partnera i identificiranih dionika na području Općine (poslovni sektor, socijalni partneri, nevladine organizacije itd.) s kojima se provode konzultacije tijekom izrade.